อธิบายเกี่ยวกับ หุ้นจีนลงทุนได้หรือไม่ ฉบับผู้ที่ไม่ใช่นักลงทุน
"ถามว่า หุ้นจีนลงทุนได้หรือไม่ บางคนคิดว่าไม่ได้เพราะว่าถ้าเราเป็นคนไทย ไปลงทุนหุ้นประเทศอื่นต้องเสียค่าธรรมเนียมต่าง ๆ ใด ๆ แต่ความเป็นจริงมันลงทุนได้นะ ขึ้นอยู่กับสถานการณ์ว่ามันสมควรให้เราลงทุนหรือยัง เงินที่จะลงทุนมีสัดส่วนพอไหม ก็ต้องปรับให้เหมาะสมอีกเช่นกัน แต่ก็ต้องระวังเรื่องปัญหาเศรษฐกิจที่จะตามมาด้วยนะ อันนี้เป็นตัวแปรเลยที่จะบอกว่าเราลงทุนให้หุ้นจีนได้ไหม"

สรุปจากการอธิบายนี้

หุ้นจีน “ลงทุนได้หรือไม่”

แม้หุ้นจีนจะมีจุดแข็งมากมาย แต่ปี 2023 ก็มีปัญหาที่ต้องระวังเพิ่มขึ้นหลายอย่าง

ข้อแรกคือการฟื้นตัวของเศรษฐกิจ แม้จะดีขึ้นตามคาดแต่ช้าที่สุดในประวัติศาสตร์ และขับเคลื่อนด้วยการบริโภคซึ่งมีสัดส่วนน้อย เศรษฐกิจจีนหลังคลายมาตรการ Zero-Covid เปิดตัวได้ดี และคาดว่าจะมีแนวโน้มดีขึ้นต่อเนื่อง อย่างไรก็ตาม การลงทุนที่มีสัดส่วนกว่า 40%/GDP กลับเติบโตเพียง 3-7% ถ้าภาครัฐไม่ได้เน้นโครงสร้างพื้นฐานเหมือนสมัยต้นศตวรรษ 2000 ก็ยากที่จะเห็นการเติบโตระดับสูงในระยะยาว

ส่วนการบริโภคของชาวจีน แม้จะฟื้นตัวแรงและมีสัดส่วนมากขึ้นเรื่อย ๆ แต่ปัจจุบันก็อยู่ในระดับ 30-40%/GDP ต่างจากเศรษฐกิจใหญ่อื่น ๆ ที่การบริโภคเป็นถึงกว่า 70%/GDP ถ้าภาคอุตสาหกรรมไม่ฟื้นตัว รายได้เฉลี่ยของบริษัทจดทะเบียนจีนทั้งใน MSCI China หรือ CSI 300 ในปีนี้อาจเติบโตเพียง 0-5% เมื่อการฟื้นตัวของเศรษฐกิจไม่เกิดขึ้นในทุกกิจกรรม รอยร้าวด้าน Valuation ที่ “โตในธีมที่ไม่ถูก แต่ถูกในธีมที่ไม่โต” ก็เห็นชัดเจนขึ้น

จุดแข็งเรื่อง “ความถูก” ของหุ้นจีนยังคงอยู่ เพราะปัจจุบันเปรียบเทียบ Long-term P/E ระหว่าง CSI 300 กับ MSCI All Country World Index ล่าสุดอยู่ที่ระดับ 19 เท่า และ 23 เท่า หมายความได้ว่าหุ้นจีนยังถูกกว่าหุ้นโลกถึงราว 20% แต่ต้องไม่ลืมว่า Valuation นี้ได้มาจากการผสมกลุ่มมูลค่า (Value) และปันผล (High Dividend) ที่มี P/E ที่ต่ำเพียง 5-10 เท่า กับธีมเติบโตที่มาพร้อมกับความคาดหวังสูง ราคาแพงผิดปรกติ เช่น พลังงานทางเลือก (MSCI China IMI Environment 10/40 Index) ล่าสุด Bloomberg ล่าสุดชี้ว่าซื้อขายกันอยู่ที่ระดับ P/E เกิน 100 เท่า และปีนี้รายได้ต้องเติบโตถึง 400% ถึงจะมี P/E กลับสู่ค่าเฉลี่ย 10ปี ต่อให้รายได้เติบโตตามความคาดหมาย การเปลี่ยนระดับราคา (P/E Relating) จะเกิดขึ้นได้ก็ต่อเมื่อมีเงินใหม่จากนักลงทุนต่างชาติเป็นส่วนใหญ่

การถือครองของต่างชาติที่ต่ำกว่าขนาดเศรษฐกิจ เป็นหนึ่งในจุดเด่นของหุ้นจีน แต่การเมืองระหว่างประเทศอาจเป็นสาเหตุหลักที่ทำให้นักลงทุนเลือกที่จะไม่ถือหุ้นจีนก็เป็นได้ สัดส่วนการถือครองที่ต่ำ อาจไม่ได้เกิดจากนักลงทุนทั่วโลกลืมคิดที่จะแบ่งการลงทุนมาที่จีน แต่อาจเกิดจากความตั้งใจที่จะลดความเสี่ยงด้านการเมือง เพราะไล่เรียงตั้งแต่เรื่องความขัดแย้งทางความิดค ภูมิรัฐศาสตร์ มาจนถึงความเสี่ยงนโยบายควบคุมการลงทุนด้านเทคโนโลยีของสหรัฐ ปี 2023 ถือเป็นหนึ่งปีที่การเมืองระหว่างประเทศของจีนมีประเด็นมาโดยตลอด

ในช่วงเวลาปรกติ ความเสี่ยงลักษณะนี้มักได้รับชดเชยด้วยการเปลี่ยนแปลงของอัตราแลกเปลี่ยน แต่ปัจจุบันก็มีปัญหา เมื่อเงินหยวนไม่อ่อนค่า กลายเป็นปัจจัยที่ขัดขวางการฟื้นตัวเศรษฐกิจ ความผิดปกตินี้ ไม่ได้เกิดขึ้นจากเงินหยวนที่แข็งผิดปรกติ แต่ดูจะเกิดจากดอลลาร์อ่อนค่า เศรษฐกิจสหรัฐชะลอตัว ตลาดมองว่าเฟดต้องหยุดขึ้นดอกเบี้ย ไปจนถึงความกังวลว่าตลาดจะลดการใช้ดอลลาร์ (De-Dollarization) กลุ่มเทคโนโลยีและกลุ่มขนส่งจีนที่ควรฟื้นตัว แต่กลับเป็นหลุ่มที่มีรายได้จากสกุลเงินต่างประเทศสูงจึงกลายเป็นอีกหนึ่งการลงทุนที่ตลาดสับสนของตลาด

หุ้นจีนลงทุนได้หรือไม่ คำตอบแน่นอนว่า “ลงทุนได้” แต่สิ่งสำคัญอยู่ที่ “สัดส่วนการลงทุน” ที่ควรปรับเปลี่ยนให้เหมาะสมกับสถานการณ์
การวิเคราะห์ทางการเงิน & เศรษฐศาสตร์การเงิน